
proiectul de Lege pentru completarea Legii serviciului public de alimentare cu energie termică nr.325/2006
7

În conformitate cu prevederile art.95 din Regulamentul Camerei Deputaţilor, Comisia juridică, de disciplină şi imunităţi a fost sesizată spre avizare, cu proiectul de Lege pentru completarea Legii serviciului public de alimentare cu energie termică nr.325/2006, înregistrată la Comisia juridică, de disciplină şi imunităţi sub nr.4c-13/381 din 30 martie 2023.
Potrivit prevederilor art. 75 alin. (1) din Constituția României, republicată, și ale art.91 din Regulamentul Camerei Deputaților, Camera Deputaților este Cameră decizională.
Proiectul de lege are ca obiect de reglementare completarea Legii nr.325/2006, în vederea stabilirii unor măsuri aplicabile operatorilor de servicii de alimentare cu energie electrică în sistem centralizat, pe de o parte, iar pe de altă parte sunt promovate măsuri menite să încurajeze creşterea ponderii surselor regenerabile de energie.
În şedinţa din data de 12 septembruie 2023, potrivit art. 63 din Regulamentul Camerei Deputaţilor, membrii Comisiei juridice, de disciplină şi imunităţi au examinat proiectul de lege supus avizării și a avut în vedere avizul favorabil al Consiliului Legislativ.
În urma dezbaterilor, Comisia juridică, de disciplină şi imunităţi a hotărât, cu unanimitate de voturi, să acorde proiectului de lege, un aviz favorabil.
În raport de obiectul şi conţinutul reglementării, proiectul de lege face parte din categoria legilor ordinare.

